Lemnos — Hephaistia — ca. 2nd c. AD
Region: Aegean Islands, incl. Crete (IG XI-[XIII]) — Northern Aegean (IG XII,8) 

ο δημος ο ηφαιστιεων. ο δημος ο μυρειναιων. οκτωκαιδε[κε]τιν με χυτη κ[ον]ις ηδε καλυπτει καλλιστω μητρος δ[ε]ξαμενην ονομα ηι λειπω πανοδυρτον ενι μεγαροισιν ανειην πατρι τ εμω ζωη δακρυα λυγροτατα. ναιω δ ευσεβεων αγνον περικαλλεα χωρον σ[υ]νθρονος ηρωων ειν[ε]κα σωφροσ[υ]ν[η]ς ακμην δ ου γενετηρες εμην ουκ εσθλος ομαιμος ου ποσις αλλ αιδης λυγρος εκαρπισατο. τοιος τοι θνητων μογερος βιος ω[δ] ατελεστοι ελπιδες αι[ς] μοιρων νηματ επικρεμαται. αλλα μοι ω γενετη[ρε]ς εσαθρησαντες ο θνητων ως φερεται παντων λυγροπαθης βιοτος ηδη δυστηνου κατα δωματα ληγετε πενθους και φθιμενη γαρ εμοι τουτο ποθεινοτατον. καλλιστω ζωου ελευσεινιου θυγατηρ η φιλοστοργος προς γονεις αγνη περι γαμον [η] και καλη και αγαθη αρετη διαφερουσα. ο δημος ο ιμβριων. ο δημος ο τενεδιων.